Diari Oficial de la Generalitat Valenciana


Sumari del DOGV 7842, del 02-08-2016 (2016/6238)

RESOLUCIÓ de 27 de juliol de 2016, de la directora general del Servei Valencià d'Ocupació i Formació, per la qual es convoquen per a l'exercici 2016 les subvencions destinades a la contractació de persones desocupades per corporacions locals de la Comunitat Valenciana, per a l'atenció a persones en situació de desocupació de llarga duració, en aplicació de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7842

Data del DOGV
:   02-08-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6238


Data del document
:   27-07-2016

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 27 de juliol de 2016, de la directora general del Servei Valencià d'Ocupació i Formació, per la qual es convoquen per a l'exercici 2016 les subvencions destinades a la contractació de persones desocupades per corporacions locals de la Comunitat Valenciana, per a l'atenció a persones en situació de desocupació de llarga duració, en aplicació de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball. [2016/6238]  
En el Diari Oficial de la Comunitat Valenciana d'11 de juliol de 2016, es va publicar l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió de subvencions en el Programa Iniciativa Social en col·laboració amb corporacions locals de la Comunitat Valenciana.  
L'article 10.4 de l'Ordre 8/2016 establix que cada convocatòria podrà delimitar els col·lectius de persones desocupades que resulten específicament destinataris i els àmbits en què corresponga desenvolupar les obres o serveis d'interés general o social. Per la seua banda, l'article 2 establix que cada convocatòria podrà establir com a requisit addicional per a resultar beneficiari de les subvencions que en l'àmbit municipal figure inscrit en els centres Servef d'Ocupació un nombre mínim de persones desocupades, que podran pertànyer a un o a més col·lectius determinats.  
En aquest sentit, aquesta convocatòria té com a objecte subvencionar a les corporacions locals municipals la contractació de persones desocupades a fi que realitzen itineraris d'ocupació a persones en situació de desocupació de llarga duració. En consideració a aquesta circumstància, únicament podran ser beneficiàries les entitats en l'àmbit municipal de les quals figuren almenys 200 persones en situació de desocupació de llarga duració (entesa als efectes d'aquesta convocatòria com a permanència en la desocupació durant almenys 360 dies en un període de 540 dies).  
Per a la convocatòria d'aquestes subvencions hi ha crèdit disponible en la línia S2941000 del subprograma 322.51 Foment d'Ocupació, del Pressupost del Servei Valencià d'Ocupació i Formació (d'ara en avant, SERVEF) per a 2016.  
En virtut del que exposa i de conformitat amb l'article 160.4.b de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
Primer. Convocatòria  
1. Convocar per a l'exercici 2016 les subvencions destinades a la contractació de persones desocupades per corporacions locals de la Comunitat Valenciana per a l'atenció a persones desocupades de llarga duració.   
2. Aquestes subvencions es finançaran amb càrrec al capítol 4, codi de línia S2941000 del subprograma 322.51 Foment d'Ocupació, per un import global màxim de 7.000.000,00 euros, fons procedents del Servei Públic d'Ocupació estatal en el marc del Programa d'Acció Conjunt per a la Millora de l'Atenció a Parats de Llarga Duració.  
3. D'acord amb l'article 10.3 de l'Ordre 8/2016, la dotació pressupostària de cada convocatòria serà objecte de territorialització provincial, de forma proporcional al nombre de desocupats registrats en el SERVEF. En la seua aplicació, s'efectua la següent ditribución provincial de crèdits, que té caràcter estimatiu:  
Alacant:2.699.900,00 euros.  
Castelló: 748.300,00 euros.  
València:3.551.800,00 euros.  
4. L'alteració de l'esmentada distribució estimativa no precisarà de nova convocatòria. No obstant això, aquesta alteració serà objecte de publicació en el Diari Oficial de la Comunitat Valenciana amb caràcter previ a la resolució de concessió, sense que tal publicitat implique l'obertura de termini per a presentar noves sol·licituds ni l'inici de nou còmput de termini per a resoldre.  
  
Segon. Objecte i àmbit  
Aquesta convocatòria té com a objecte la concessió de subvencions destinades a la contractació de persones desocupades per corporacions locals de la Comunitat Valenciana per a l'atenció a persones desocupades de llarga duració.  
  
Tercer. Beneficiaris i condicions  
1. Podran ser beneficiàries les corporacions locals municipals de la Comunitat Valenciana o entitats dependents o vinculades a aquestes que exercisquen competències en matèria d'ocupació, en l'àmbit municipal de les quals hagen figurat en el mes de juny de 2016 (de conformitat amb l'article 2 de l'Ordre 8/2016) almenys 200 persones en situació de desocupació de llarga duració.  
2. No podran ser beneficiàries les entitats que incórreguen en alguna de les prohibicions establides en els apartats 2 i 3 de l'article 13 de la Llei 38/2003, de 17 de novembre, General de Subvencions.  
  
Quart. Costos subvencionables  
1. Les subvencions es destinaran al finançament dels costos salarials, inclosa la seua cotització a la Seguretat Social, de les persones desocupades que hagueren sigut contractades per a l'atenció a persones desocupades de llarga duració.  
2. Únicament s'entendrà com a cost salarial les percepcions econòmiques per la prestació del servei, en què s'exclouran dietes, indemnitzacions i bestretes com a conseqüència de l'activitat laboral, retribucions de vacacions no gaudides o altres percepcions que no tinguen la condició de salari.  
3. No resultaran subvencionables els dies en què la persona treballadora es trobe en situació d'incapacitat per malaltia o accident, siguen comuns o professionals, ni els supòsits de permís de maternitat o paternitat.  
  
Cinqué. Destinataris finals  
Les persones destinatàries finals d'aquest programa són les persones desocupades, inscrites com a demandants d'ocupació en els centres Servef d'Ocupació de la Generalitat, que, encara que pertanyen preferentment a col·lectius de difícil inserció laboral, compten amb una experiència laboral en l'àmbit de l'orientació professional de com a mínim 2 anys.  
  
Sisé. Procediment de selecció de les persones treballadores  
1. Les entitats beneficiàries hauran de presentar oferta d'ocupació al centre SERVEF d'Ocupació, que efectuarà una preselecció entre persones desocupades, que preferentment no resulten beneficiàries de prestacions o subsidis per desocupació o de rendes vinculades a processos d'inserció laboral. En atenció a l'àmbit d'actuació a què se circumscriu aquesta convocatòria, la preselecció s'efectuarà dins de les ocupacions d'orientador professional per a la inserció (codi 41280511) i de tècnic mitjà en Orientació Professional (codi 80579878).  
  
2. Per a la selecció final de les persones candidates es constituirà una Comissió de Baremació integrada per dos representants de l'entitat beneficiària, que exerciran la presidència (amb vot de qualitat) i la secretaria; i per amdós representants de les organitzacions sindicals integrants del Consell de Direcció del SERVEF, que hauran de ser convocats amb una antelació mínima de quatre dies hàbils.  
3. L'entitat beneficiària contractarà als qui obtinguen major puntuació en la baremació dels criteris establits en l'annex de l'Ordre 8/2016, sense que puga contractar-se a més d'un membre de la mateixa unitat familiar. En cas d'empat, se seleccionarà a qui acredite menor renda per capita de la unitat familiar.  
4. S'alçarà acta del procés de selecció, segons model normalitzat. En cas d'absència de la representació sindical, s'adjuntarà a l'acta la convocatòria remesa o la justificació de l'absència.  
5. Les persones candidates hauran de figurar inscrites com a desocupades en el SERVEF en el moment de la seua contractació, que en tot cas haurà de tindre lloc després de la resolució de concessió de la subvenció.  
6. Les persones treballadores el contracte de les quals es resolga abans que finalitze el projecte podran ser substituïdes per altres persones candidates que figuren en reserva per prioritat de baremació i mantinguen la inscripció com a persones desocupades demandants d'ocupació. Si cap de les persones candidates en situació de reserva reunira els requisits per a ser contractada, s'iniciarà un nou procés de selecció segons el que preveu aquest article.  
  
Seté. Condicions de les contractacions  
1. Amb la subvenció concedida, les entitats beneficiàries podran efectuar les contractacions i executar els projectes que consideren convenients sempre que es respecten les condicions següents:  
a) Els contractes que es formalitzen hauran de tindre una duració de com a mínim sis mesos amb una jornada de com a mínim 30 hores setmanals.  
b) En tot cas es garantirà que les persones contractades tinguen un ingrés mensual brut de com a mínim el Salari Mínim Interprofessional (incloent la part proporcional de la paga extra).  
c) Les contractacions no podran servir per a cobrir vacants dels llocs de treball de l'entitat.  
2. Les entitats beneficiàries podran ampliar amb els seus recursos la duració i jornada dels contractes subvencionats.  
3. Els projectes subvencionables hauran d'executar-se dins del període comprés entre la data de la resolució de concessió i el 20 de juliol de 2017. En tot cas les contractacions hauran d'efectuar-se en 2016.  
  
4. Cada persona contractada per la corporació local municipal haurà de realitzar, d'acord amb els criteris que determine el SERVEF, un itinerari individual i personalitzat d'ocupació per a un màxim de 120 persones desocupades de llarga duració, que seran remeses pel Centre SERVEF d'Ocupació.  
  
Huité. Forma i termini de presentació de sol·licituds  
1. Les sol·licituds es formalitzaran en impresos normalitzats que es presentaran en la corresponent Direcció Territorial del SERVEF, sense perjuí de poder presentar-les en la resta de llocs previstos en la normativa de procediment administratiu comú. Així mateix podrà realitzar-se la presentació telemàtica de les sol·licituds a través de la web del SERVEF (www.servef.gva.es), en l'enllaç «Sol·licitud Telemàtica» que hi ha associat a cada ajuda publicada; per a això, el sol·licitant haurà de disposar de firma electrònica avançada, bé amb el certificat reconegut d'entitat (persones jurídiques), o bé amb el certificat reconegut per a ciutadans (persona física), ambdós admesos per la seu electrònica de la Generalitat (https://sede.gva.es).  
2. El termini per a la presentació de les sol·licituds serà des de l'endemà de la publicació d'aquesta resolució en el Diari Oficial de la Comunitat Valenciana fins al 9 de setembre de 2016.  
3. Només podrà presentar-se una sol·licitud per municipi. En el cas que es presentaren diverses sol·licituds, només s'admetrà la formulada per l'ajuntament.  
  
Nové. Documentació que ha d'acompanyar la sol·licitud  
1. Les sol·licituds hauran d'acompanyar-se de la següent documentació, segons models normalitzats:  
a) Formulari annex a la sol·licitud  
b) Dos exemplars de les dades de domiciliació bancària quan es tracte d'un nou compte.  
c) Declaració responsable del representant legal de l'entitat sol·licitant de què aquesta no es troba incursa en les prohibicions per a obtindre la condició de beneficiari establides en els apartats 2 i 3 de l'article 13 de la Llei General de Subvencions.  
d) Declaració responsable del representant legal de l'entitat sol·licitant que per a l'execució del projecte disposa d'instal·lacions adequades, amb zones per a l'atenció individual i de grups de com a mínim 10 persones, així com d'equips informàtics amb connexió de banda ampla a internet per a almenys 8 persones.  
2. Els models normalitzats poden localitzar-se en l'adreça d'internet www.servef.es.  
  
Desé. Instrucció i procediment de concessió  
1. La concessió d'aquestes subvencions es tramitarà en règim de concurrència competitiva.  
2. La instrucció correspondrà a les direccions territorials del SERVEF.  
3. L'òrgan instructor podrà demanar dels interessats l'aportació addicional de tots aquells documents i dades aclaridores que considere necessàries per a resoldre sobre la sol·licitud presentada.  
4. Examinades les sol·licituds, l'òrgan instructor emetrà un informe on farà constar que els beneficiaris complixen tots els requisits necessaris per a la concessió de les ajudes.  
5. En cada Direcció Territorial del SERVEF es constituirà un òrgan col·legiat integrat per la persona titular del servei territorial competent en matèria d'ocupació o persona que designe per a la seua substitució, que ho presidirà; dos vocals; i un secretari, amb veu però sense vot. Els vocals i el secretari seran designats per la persona titular de la Direcció Territorial del SERVEF entre funcionaris adscrits al servei territorial competent en matèria d'ocupació. L'òrgan col·legiat emetrà un informe on es concrete el resultat de l'avaluació efectuada.  
  
6. La proposta de concessió es formularà a l'òrgan concedent per l'òrgan col·legiat a través de l'òrgan instructor.  
  
Onze. Distribució de la dotació  
1. L'òrgan col·legiat proposarà la distribució de la dotació pressupostària d'acord amb els criteris següents:  
a) Es proposarà per a tots els sol·licitants un import de 20.000 euros, sense que en cap cas l'import assignat puga superar la quantia de l'ajuda sol·licitada.  
b) En el cas que la dotació no s'haguera esgotat després de procedir segons el que disposa el paràgraf anterior, el sobrant es distribuirà fins a esgotar el crèdit disponible segons la major desocupació registrada.  
c) Si la dotació resultara insuficient per a procedir segons el que establix l'apartat a, es prioritzaran els municipis segons la major desocupació registrada.  
2. Als efectes del que disposa l'apartat anterior es tindran en compte les estadístiques de desocupació registrades corresponents al mes anterior al de la data de publicació de l'extracte de la convocatòria en el Diari Oficial de la Comunitat Valenciana.  
3. La resolució de possibles empats s'efectuarà en funció de la pitjor evolució de la desocupació registrada en cada municipi. A aquest efecte, la comparativa es remuntarà als mesos precedents a l'indicat en l'apartat anterior que siga necessari fins a desfer l'empat.  
  
Dotze. Resolució i recursos  
1. La competència per a resoldre sobre les sol·licituds presentades correspon per delegació a la persona titular de la Direcció General d'Ocupació i Formació.  
2. La resolució de concessió determinarà la quantia concedida i incorporarà les condicions, obligacions i determinacions accessòries a què haja de subjectar-se el beneficiari.  
3. El termini per a resoldre i notificar les resolucions procedents serà de sis mesos comptats a partir de l'endemà de l'entrada de la sol·licitud en qualsevol dels registres del SERVEF. Transcorregut aquest termini sense que s'haja dictat una resolució expressa, la sol·licitud podrà entendre's desestimada per silenci administratiu.  
4. La resolució posarà fi a la via administrativa i, en contra, s'hi podrà interposar un recurs potestatiu de reposició davant de la Direcció General del SERVEF en el termini d'un mes a partir de l'endemà de la seua notificació, d'acord amb la normativa de procediment administratiu comú; o recurs contenciós administratiu en el termini de dos mesos davant del Jutjat Contenciós Administratiu competent, de conformitat amb els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
Tretze. Mitjà de notificació  
Les resolucions i els actes de tràmit es notificaran per correu certificat, en els termes establits en la normativa de procediment administratiu comú.  
  
Catorze. Pagament anticipat  
Una vegada concedida, podrà anticipar-se el pagament de fins al 30 per cent de la subvenció o un altre percentatge superior que puga establir-se per acord del Consell, amb la justificació prèvia de l'inici del projecte.  
  
Quinzé. Requisits per als pagaments  
1. El pagament de la subvenció, tant l'anticipat com el derivat de la comprovació del compte justificatiu, requerirà que el beneficiari complisca els requisits següents:  
a) Es trobe al corrent en el compliment de les seues obligacions tributàries i davant de la Seguretat Social i no siga deutor per resolució de procedència de reintegrament.  
b) Es trobe al corrent en el compliment de l'obligació de rendició dels seus comptes anuals a la Sindicatura de Comptes.  
2. Als efectes del que disposa l'apartat anterior, el beneficiari haurà d'aportar una declaració responsable relativa a l'article 34.5 de la Llei General de Subvencions; i l'òrgan gestor obtindrà de la Sindicatura de Comptes el certificat sobre el compliment de l'obligació de rendició de comptes anuals.  
  
Setzé. Justificació d'inici del projecte  
1. La documentació d'inici del projecte es justificarà en el termini d'un mes a partir de la data de contractació de les persones treballadores. En tot cas els contractes hauran d'iniciar-se en 2016.  
2. L'inici es justificarà davant de la Direcció Territorial del SERVEF, per mitjà de la presentació de la documentació següent:  
a) Certificat d'inici en model normalitzat, subscrit pel secretari de la corporació local o òrgan corresponent de les entitats dependents o vinculades a aquesta, amb la memòria explicativa del projecte i la identificació del codi comptable corresponent a la subvenció concedida.  
  
b) Certificació del secretari o interventor de la corporació local o òrgan corresponent de les entitats dependents o vinculades a aquesta on conste que l'entitat disposa d'assignació pressupostària suficient per a fer-se càrrec de les partides pressupostàries no subvencionades pel SERVEF.  
c) Acta de selecció de les persones contractades, amb el llistat de persones desocupades remés pel centre SERVEF.  
d) Contractes de treball i la seua comunicació al centre SERVEF d'Ocupació.  
e) Altes en la Seguretat Social i informe de dades per a la cotització Idc.  
f) Informació a les persones treballadores contractades sobre la procedència del finançament del programa.  
g) La documentació requerida per al pagament, a la qual fa referència en el resolc anterior.  
  
Dèsset. Justificació de la subvenció  
1. En el termini de dos mesos des de la finalització del projecte, l'entitat beneficiària haurà de justificar la subvenció concedida davant de la Direcció Territorial del SERVEF. Per a això presentarà un compte justificatiu que contindrà la documentació següent:  
1. Informe final del servei realitzat, en model normalitzat.  
2. Certificat de despesa final.  
3. Si és el cas, justificant del reintegrament dels fons no utilitzats. A l'efectuar l'ingrés haurà d'identificar-se l'entitat beneficiària i el número d'expedient afectat.  
4. Certificació del secretari o interventor de la corporació local o òrgan corresponent de les entitats dependents o vinculades a aquesta relatiu a altres ingressos o subvencions que hagen finançat l'activitat subvencionada, amb indicació del concepte, import i procedència.  
  
5. Relació de treballadors contractats, amb el detall dels costos salarials i de Seguretat Social, per al qual s'aportaran còpies compulsades per la pròpia entitat beneficiària de la documentació que s'indica a continuació:  
a) Nòmines dels treballadors i justificants del càrrec en compte o orde de transferència.  
b) TC2 i rebut de liquidació de cotitzacions i els justificants acreditatius del seu pagament.  
c) Declaració de retencions i ingressos a compte de l'IRPF (model 111) corresponent als mesos en què figuren treballadors subvencionats pel SERVEF, i els justificants acreditatius del seu pagament.  
d) Certificat del secretari o interventor de l'entitat sobre l'ingrés a compte corresponent de l'IRPF, de les persones contractades per a la realització del projecte, amb la relació d'aquestes.  
e) Almenys dos fotografies de l'actuació realitzada.  
f) Justificació de la publicitat del finançament de la subvenció (cartells, fullets, premsa, publicació, etc...).  
g) La documentació requerida per al pagament, a què fa referència el resolc quinze.  
2. El beneficiari haurà de conservar aquesta documentació i mantindre juntament amb aquesta el resumen anual de retencions i ingressos a compte sobre rendiments del treball, corresponent a l'exercici (model 190), que podrà ser requerit als efectes de control posterior.  
3. D'acord amb el que establix l'article 31.2 de la Llei 38/2003, General de Subvencions, es considerarà despesa realitzada el que ha sigut efectivament pagat amb anterioritat a la finalització del termini de justificació. No obstant això, els TC i els models 111 que el beneficiari haja de presentar una vegada vençut aquest termini es justificaran davant de l'òrgan gestor de les ajudes en el termini d'un mes a comptar de la data de la seua presentació davant de l'administració competent.  
  
Dihuit. Resolució de pagament i incidències  
La competència per a efectuar el reconeixement de les obligacions i la proposta de pagament de la subvenció concedida, així com per a resoldre les incidències de qualsevol naturalesa que es produïsquen després de la concessió de les ajudes correspon per delegació a la persona titular de la Direcció Territorial del SERVEF.  
  
Denové. Obligacions específiques  
1. De conformitat amb l'article 20 de l'Ordre 8/2016, el beneficiari haurà de complir les instruccions que el SERVEF puga dictar en relació amb l'execució de l'actuació subvencionada.  
2. En tot cas, haurà de mecanitzar en l'aplicació informàtica que el SERVEF pose a la seua disposició les accions rebudes per cada persona desocupada de llarga duració que haja sigut atesa.  
  
Vinté. Dret de la competència  
Aquestes subvencions són compatibles amb el mercat comú i no estan subjectes a comunicació o notificació a la Comissió Europea al no resultar d'aplicació el que establix l'article 107.1 del Tractat de Funcionament de la Unió Europea per estar destinades a entitats públiques per a la realització d'obres o serveis d'interés general i social i, per tant, no poden afectar els intercanvis comercials perquè no falsegen ni amenacen falsejar la competència.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar de l'endemà de la seua publicació, davant del corresponent Jutjat Contenciós Administratiu competent, d'acord amb el que establix els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant d'aquest mateix òrgan en el termini d'un mes, computat en els mateixos termes, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú. Tot això sense perjuí que els interessats puguen presentar qualsevol altre recurs que consideren convenient.  
  
València, 27 de juliol de 2016.- La directora general del SERVEF: María José Mira Veintimilla.